stanford-oval/wikipedia huggingface dataset:
Duets (אלבום של פרנק סינטרה)
הפקה

מבחינה מסחרית אלבום הקאמבאק האחרון של סינטרה היה הצלחה מסחרית מסחררת. סינטרה אומנם המשיך להופיע על במות הבידור ועדיין נחשב לאטרקציה בקנה מידה עולמי, אך חלפו תשע שנים מאז אלבומו האחרון, L.A. Is My Lady.
האלבום בהפקתו ובעיבודו המוזיקלי של פיל ראמון, הוא אוסף של להיטי עבר של סינטרה. ההקלטות של הדואטים לא נעשו בצורה הרגילה. סינטרה מעולם לא הקליט באולפן את השיר בצוותא עם בן/ת זוגו. במקום זאת הזמר השני הקליט את השיר בנפרד, לפעמים אף באולפן אחר. סינטרה לעומת זאת הקליט את השירים בשלב מוקדם יותר, דבר זה גרם לבלבול ותחושת ניתוק מסוימת בין קולו של סינטרה לבין הזמר המשתתף עמו בשיר. הנבדלים הם, ברברה סטרייסנד ובונו שעל ידי התאמת הביצוע שלהם לסגנונו של סינטרה הצליחו ליצור את האשליה כי הם שרים יחדיו. באולפן.
בין המשתתפים הרבים ניתן למנות כאמור את ברברה סטרייסנד, בונו, חוליו איגלסיאס, גלוריה אסטפן, אריתה פרנקלין, טוני בנט, נטלי קול, קרלי סימון, לייזה מינלי וקני ג'י. כל המשתתפים תרמו את הופעתם חינם, כמחווה לסינטרה.
למרות שחלק מהבקרים סברו כי הדואטים ירודים, הצליח האלבום מסחרית הרבה מעבר למשוער. האלבום הגיע למקום השני במצעד המכירות של מגזין הבילבורד ולמקום ה-5 במצעד המכירות הבריטי כשהוא מוכר מעל ל-3 מיליון עותקים בארצות הברית לבדה. בכך הפך האלבום לאלבום המצליח ביותר של סינטרה, לא כולל אלבומי אוסף.
משתתפים

פרנק סינטרה - קולות
פיל ראמון - מפיק מוזיקלי
רשימת השירים

| מס' | שם | משך |
| --- | --- | --- |
| 1. | The Lady Is a Tramp  | 3:24 |
| 2. | What Now My Love  | 3:15 |
| 3. | I've Got a Crush on You  | 3:23 |
| 4. | Summer Wind  | 2:32 |
| 5. | Come Rain or Come Shine  | 4:04 |
| 6. | New York, New York  | 3:30 |
| 7. | They Can't Take That Away From Me  | 3:11 |
| 8. | You Make Me Feel So Young  | 3:05 |
| 9. | Guess I'll Hang My Tears Out to Dry/In the Wee Small Hours of the Morning  | 3:57 |
| 10. | I've Got the World on a String  | 2:18 |
| 11. | Witchcraft  | 3:22 |
| 12. | I've Got You Under My Skin  | 3:32 |
| 13. | All the Way/One For My Baby And One More For The Road  | 6:03 |
| משך כולל: | משך כולל: | 45:44 |
Cocktail d'amore

"Cocktail d'amore" (בעברית: "אוהב קוקטיילים") הוא שיר שהוקלט על ידי הזמר האיטלקי מחמוד. הוא יצא לאור ב-3 בנובמבר 2023 בהוצאת חברת התקליטים איילנד רקורדס, כסינגל הראשון מתוך אלבום האולפן השלישי שלו, Nei letti degli altri.
השיר הגיע למקום ה-32 במצעד הסינגלים האיטלקי.
רקע וכתיבה

השיר נכתב על ידי המבצע בלבד. הוא עבד לצד אלסנדרו בוג'ורנו, צ'ארלי קרלס, פרנצ'סקו פוגאצה ומרקלו גרילי על הלחן. את ההפקה המוזיקלית של השיר עשה דריו פאיני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.
וידאו קליפ

הווידאו קליפ הרשמי של השיר פורסם ב-7 בפברואר 2024.
נכון ליוני 2024 עומד מונה הצפיות של הקליפ על למעלה מ-3.2 מיליון צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  איטליה | מצעד הסינגלים האיטלקי | 32 |  |
|  סן מרינו | Top 50 Radio San Marino RTV | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 3 בנובמבר 2023 | הזרמת מוזיקה • הורדה דיגיטלית | איילנד רקורדס |  |
הערות שוליים

↑  Cocktail d'amore, ספוטיפיי
↑  - Cocktail d'amore (Official video - Sanremo 2024), יוטיוב
↑  Cocktail d'amore - Single, אפל מיוזיק
| מחמוד |
| --- | --- |
אלבומי אולפן: Gioventù bruciata • Ghettolimpo • Nei letti degli altri
סינגלים: "Uramaki" • "Milano Good Vibes" • "Asia occidente" • "Gioventù bruciata" • "Soldi" • "Barrio" • "Rapide" • "Moonlight popolare" • "Dorado" • "Inuyasha" • "Zero" • "Klan" • "Rubini" • "Brividi" • "Cocktail d'amore" • "Tuta gold"
השתתפות בסינגלים: "Calipso"
Exciter

Exciter (בתרגום לעברית: מעורר או מרגש) הוא אלבום של להקת המוזיקה האלקטרונית הבריטית "דפש מוד". Exciter מהווה את אלבום האולפן באורך מלא העשירי של הלהקה, וה-17 במניין הכולל, אשר יצא במאי 2001.
האלבום הגיע למקומות 9 ו-8 במצעדי האלבומים בבריטניה ובארצות הברית (בהתאמה).
בעקבות האלבום, יצאה הלהקה לסיבוב ההופעות The Exciter Tour, בו הופיעה 84 פעמים בצפון אמריקה ובאירופה. הסיבוב החל ב-4 ביוני 2001 בלוס אנג'לס והסתיים ב-5 בנובמבר 2001 בגרמניה.
רשימת שירים

כל השירים נכתבו על ידי מרטין גור.
"Lovetheme" ו-"Easy Tiger" הם אינסטרומנטליים.
דייב גהאן שר את כל השירים מלבד הקטעים האינסטרומנטליים והשירים "Comatose" ו-"Breathe", שאותם שר מרטין גור.
סינגלים

| Goodnight Lovers |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2000 |  |  |
|  | יצא לאור: 11 בפברואר 2002 |  |  |
|  | אורך: 3:48 |  |  |
|  | מפיק: מארק בל |  |  |
Barmherziges Herze der ewigen Liebe, רי"ב 185

Barmherziges Herze der ewigen Liebe (בעברית: לב רחום של האהבה הנצחית), רי"ב 185, היא קנטטה שהלחין יוהאן סבסטיאן באך בהיותו בוויימאר. הוא ביצע אותה לראשונה ב-14 ביולי 1715, לכבוד יום ראשון הרביעי שלאחר חג השילוש הקדוש. כקנטטות אחרות שלו מתקופה זו, הוא ביצע את הקנטטה פעם נוספת בוויימאר ופעמיים נוספות בעת שעבד בלייפציג, בשנת 1723 ובשנת 1746 או 1747.
היסטוריה ומילים

באך עבד כמלחין החצר של הדוכס בוויימאר מ-1708, ובמרץ 1714 קודם לתפקיד הממונה על המוזיקה. בתפקיד זה היה אחראי להלחנה של יצירה חדשה מדי חודש, בעיקר של קנטטות, כשמטרתו הייתה להלחין תוך כמה שנים קנטטה עבור כל מועד בשנה. לפי הידוע כיום, קנטטה זו הייתה השלישית שהלחין באותה שנה, לאחר רי"ב 31 ורי"ב 165.
סדר הקריאה לאותו יום כולל פסוקים מהאיגרת אל הרומאים ופסוקים מהבשורה על-פי לוקאס, העוסקים בדרשה על ההר. הלברית נכתבה על ידי סלומון פרנק (Salomon Franck), משורר החצר שכתב את הלברית לקנטטות נוספות של באך בתקופה זו. היא עוסקת ביחסים שבין אדם לחברו וכוללת התייחסויות לרעיונות מתוך הדרשה על ההר, כגון משל העיוור, המשפטים "במידה שאתם מודדים יימדד לכם", ו"טול קורה מבין עיניך". הקטע האחרון בקנטטה לקוח ממזמור לותרני שכתב יוהאנס אגריקולה (Johannes Agricola), משורר גרמני בן המאה ה-16.
1715 היא השנה המצוינת בכתב ידו של באך על הפרטיטורה ששרדה. התזמור הכלי מועט וקאמרי, ומשך ביצוע הקנטטה קצר יחסית - כ-16 דקות.
מבנה והרכב מוזיקלי

הקנטטה נכתבה לארבעה סולנים, סופרן, אלט, טנור ובס, למקהלה בת ארבעה קולות ולתזמורת הכוללת אבוב, שני כינורות, ויולה ובאסו קונטינואו שכולל גם בסון. לקנטטה שישה חלקים:
אריה בדואט לסופרן ולטנור: Barmherziges Herze der ewigen Liebe (לב רחום של האהבה הנצחית)
רצ'יטטיב לאלט: Ihr Herzen, die ihr euch (כן, לבבות אשר)
אריה לאלט: Sei bemüht in dieser Zeit (עמלי בחיים האלה)
רצ'יטטיב לבס: Die Eigenliebe schmeichelt sich (איך אנוכיות מרמה עצמה)
אריה לבס: Das ist der Christen Kunst (זהו מעשה הנוצרי)
כורל למקהלה: Ich ruf zu dir, Herr Jesu Christ (אני קורא לך, אדון ישו כריסטוס)
הקלטות

היצירה לא הוקלטה רבות, רק כ-12 פעמים, בהן על ידי מנצחים ידועים כגון ניקולאוס הרנונקור (ב-1989), טון קופמן (ב-1994), מסאקי סוזוקי (ב-1996) וג'ון אליוט גרדינר (ב-2000).
הערות שוליים

↑  The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 417
↑  ביוגרפיה של באך באתר אוניברסיטת חרונינגן
↑  The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 14
↑  הבשורה על-פי לוקאס, ו, 36-42
↑  רשימת הקלטות באתר קנטטות באך
| --- | --- |
בקרת זהויות :  NLI: 987007576987805171  BnF: cb139234847 (data)  GND: 300008910  LCCN: n83073623  MusicBrainz work: 448b3710-22b8-4369-94f2-ae0fd5a78e56  VIAF: 179835850   WorldCat (עם VIAF): 179835850
Gewehr 43

| --- | --- |

 מידע כללי
 סוג:  רובה מטען
 תכנון:  Mauser ,Walther‏, 1943
 מדינה מייצרת:  גרמניה, גרמניה הנאצית 
 יצרן:  Carl Walther GmbH 
 מעצב:  Carl Walther GmbH 
 תקופת השימוש:  1943–1945 (כשנתיים) 
 מלחמות:  מלחמת העולם השנייה, מלחמת וייטנאם 
 יחידות שיוצרו:  402,713 
 מידע טכני
 קליבר:  7.92x57 מ"מ (Mauser)
 פעולה:  גז, חצי-אוטומטי
 הזנה:  10 כדורים
 כוונות:  ברזל, טלסקופית
 אורך כולל:  1,130 מ"מ
 אורך קנה:  546 מ"מ
 משקל ריק:  4.1 ק"ג (ריק)
 מהירות לוע:  775 מטר לשנייה
 טווח אפקטיבי:  ~850 מטר עם כוונת טלסקטופית
 
Gewehr 43 (מגרמנית: רובה דגם 43, ידוע גם בשם Karabiner 43) הוא רובה חצי אוטומטי בקוטר של 7.92 מ"מ שפותח על ידי גרמניה הנאצית במהלך מלחמת העולם השנייה. Gewehr 43 הוא שיפור של ה-Gewehr 41 אשר פותח על ידי החברה מאוזר ופעל על מערכת פליטת גזים הדומה לרובה הסובייטי SVT-40.
פיתוח

הדוקטרינה הטקטית של צבא גרמניה הנאצית כללה מחלקות חיל רגלים אשר התבססו על מקלע MG 34 ליצירת כוח אש ולצידו רובאים שצוידו ברובה בריחי מסוג מאוזר K98, רובה ותיק שפותח בשנת 1898 ושירת במלחמת העולם הראשונה.
בשנת 1941, שתי חברות הגישו את הצעותיהן לצבא הגרמני לרובה חצי אוטומטי וולטר ומאוזר, הרובים נקראו Gewehr 41W\Kar. 41W ו-Gewehr 41M\Kar. 41M בהתאמה. הרובים היו דומים למדי ושניהם כללו מערכת פליטת גזים בעייתית, שמוקמה בלוע הקנה.
הרעיון לפיתוח ה-Gewehr 43, עלה כאשר במסגרת מבצע ברברוסה (פלישת צבא גרמניה לברית המועצות), נפל בידי הצבא הגרמני נשק סובייטי מדגם SVT-40, רובה חצי-אוטומטי אך בעל מערכת פליטת גזים יעילה יותר.
ה-Gewehr 43 התבסס על מבנה ה-Gewehr 41, אך בשילוב מערכת פליטת הגזים הרובה הרוסי.
ה-Gewehr 43 הוכח כמוצלח מאוד והחל מ-1943 הפך לנשק שכיח בצבא גרמניה הנאצית.
Antena 3

| --- | --- |

 פרטי הערוץ
 מדינה:  ספרד ספרד
 קטגוריה:  כללי, חדשות
 תאריך השקה:  25 בדצמבר 1989
 בעלות:  ארטסמדיה
 שפה:  ספרדית
 משרד ראשי:  מדריד, ספרד
 אזור קליטה:  ספרד, אנדורה
 פורמט תמונה:  16:9 (SDTV, 576i), (HDTV, 1080p)
 Antena 3
 
Antena 3 הוא ערוץ טלוויזיה ספרדי המשדר מאז 25 בדצמבר 1989, ונמצא בבעלות חברת ארטסמדיה, המחזיקה בבעלותה גם את Onda Cero, שהיא אחת מתחנות הרדיו הפופולריות ביותר בספרד. הערוץ משודר לרוב באפיק 3, מייד לאחר שני הערוצים הארציים המובילים, למעט באוטונומיות שם הערוץ המקומי תופס את אפיק 3.
היסטוריה > תחילת הדרך (1989–1992)

כבר בשנת 1982 נכנסה Antena 3 לשוק התקשורת הספרדי כשב-4 במאי אותה שנה החלה לשדר תחנת הרדיו אנטנה 3 ודרכה עודדה את פתיחת שוק הטלוויזיה בספרד לתחרות.
נוכחות החברה בשוק הטלוויזיה הספרדי החלה לאחר שממשלת ספרד הודיעה בשנת 1988 כי היא צפויה להעניק 3 רישיונות לשידורי טלוויזיה פרטיים על פי חוק טלוויזיה מסחרית שאושר באותה שנה. על מנת שהחברה תוכל לקבל רישיון, בוצעו בה שינויים ונוצר הרכב בעלי מניות חדש. ההון הראשוני של החברה עמד על 10 מיליון פזטות.
אחרי שאחד משלושת הרישיונות הוענק ב-25 באוגוסט 1989 התחיל הערוץ לשדר בשידורים רגילים ב-25 בינואר 1990. הערוץ עלה לאוויר כשבספרד הרצון להתחיל בשידורי טלוויזיה מסחרית הגיע לשיא. לאחר תוכנית שעדכנה את הצופים בהקמת הערוץ, עברו לשדר את השעשועון "גלגל המזל".
על אף ההתחלה המבטיחה, מחסור באמצעים טכניים והיעדר ניסיון טלוויזיוני של ממש של רבים מהעובדים (שקודם לכן עסקו בעיקר בשידורי תחנת הרדיו) הביאו לשיעורי צפייה נמוכים.
היסטוריה > עידן אנטוניו אסנסיו (1992–1997)

שינוי משמעותי בערוץ התרחש ב-17 ביוני 1992 כאשר קבוצת Zeta הפכה לבעלת מניות הרוב ומינתה את אנטוניו אסנסיו לנשיא החברה. הקבוצה החליטה לבצע שינויים משמעותיים בערוץ כדי לשנות את התוכן המשודר ואת רמתו המקצועית והאסתטית. כך המגישים ברדיו החלו לעזוב את הטלוויזיה והוחלפו על ידי אנשים בעלי ניסיון בשידורים טלוויזיוניים. עקב כך, הרייטינג החל לעלות בהדרגה עד שבאפריל 1994 לראשונה ערוץ פרטי היה לערוץ המוביל בספרד.
באותה שנה, רכש הערוץ את זכויות השידור לסדרת האנימציה משפחת סימפסון שעלתה לשידור ב-15 בדצמבר ומאז הפכה לאחת מתוכניות העוגן של הערוץ עד שעברה לערוץ Neox ב-2 בספטמבר 2018, אחרי 24 שנות שידור. הסדרה עלתה לשידור הודות להסכם עם אולפני פוקס המאה ה-20 ולפיו יכול הערוץ לרכוש סרטים וסדרות מהאולפנים.
בשנת 1995 ערוץ Antena 3 Internacional החל לשדר באמריקה.
היסטוריה > בבעלות טלפוניקה (1997–2003)

ביולי 1997 מכרה קבוצת Zeta את החזקותיה לחברת טלפוניקה. לנשיא החברה התמנה חוסה מריה מאס ולתפקיד המנכ"ל התמנה חוסה מנואל לורנצו (עד שב-1998 הוא הצטרף ל-Digital+).
בתקופה זו, בין השנים 1998–2001 שב הערוץ והגיע לשיעורי צפייה גבוהים. זאת כתוצאה משידור הסדרה המפורסמת Manos a la Obra אשר הפכה להצלחה גדולה ובמהרה הפכה לעוגן נוסף של הערוץ.
בשנת 2002 המשיך הערוץ במגמת הצמיחה שלו כששידר את מונדיאל 2002.
היסטוריה > כחלק מקבוצת פלנט (2003–2012)

בשנת 2003 רכשה קבוצת Planeta, ועם השינוי מונה לתפקיד הנשיא חוסה מנואל לארה בוש שכיהן בתפקיד עד מותו. לתפקיד המנכ"ל מונה מאוריציו קרלוטי.
עם תחילת שידורי הטלוויזיה הדיגיטליים החל הערוץ לשדר גם הוא ב-3 באפריל 2002. באוקטובר 2003 הונפק הערוץ בבורסה.
בספטמבר 2003 שידרה הרשת לראשונה את סדרה חדשה שהגיעה לנתוני צפייה גבוהים מאוד שעלו על הרשתות האחרות. הסדרה זכתה להצלחה מפתיעה והפכה לשלישית הכי נצפית בטלוויזיה הספרדית והשנייה הכי נצפית מכל הסדרות ששודרו על ידי הרשת.
בשנת 2005 רכשה הרשת את הזכות לשדר מדי יום משחק אחד של ליגת האלופות ושידרה את המשחקים בין 2006 עד 2009 והפכה למשדר הפרטי הראשון בספרד שמשדר את תחרות הכדורגל. עם זאת, בעונה הראשונה של סיקור התחרות, הרשת ספגה ביקורת ממועדון ולנסיה על כך שהרשת בחרה לשדר את המשחקים של ברצלונה ושל ריאל מדריד. בעונה השנייה שודרו גם כמה משחקים של סביליה.
ב-30 בנובמבר 2005 עם ההשקה המחודשת של הטלוויזיה הדיגיטלית היבשתית בספרד, שינה הערוץ את התדר בו הוא משודר ושני ערוצים נוספים החלו לשדר בטלוויזיה הדיגיטלית היבשתית.
בעונת 2006 החל שידור מחודש של הגרסה הספרדית של גלגל המזל בהנחיית חורחה פרננדס מדינאבייטיה, תוכנית זו נמצאת בלוח השידורים כבר מעל ל-12 שנים ללא שינוי המנחה.
ב-1 ביולי 2008 החליף סילביו גונזלס את מאוריציו קרלוטי בתפקיד מנכ"ל הרשת.
מאז 2004 ועד היום, על פי מחקר GECA, אנטנה 3 הוא הערוץ המוביל והמוערך ביותר בספרד, ומגיש מהדורת החדשות שלהם הוא המגיש המוערך ביותר בספרד.
ב-23 באוגוסט 2010 העלתה הרשת ערוץ טלוויזיה חדש. כידוע ערוץ Neox מתמקד בקהל הצעיר ו-Nova לקהל הנשי. הערוץ החדש מיועד לגברים. ב-28 בספטמבר החל הערוץ לשדר ב-HD באפיק נפרד.
היסטוריה > כחלק מקבוצת פלנט (2003–2012) > השקת Antena 3.0

ב-12 במאי 2009 בשעה 10 השיקה אנטנה 3 את ערוץ Antena 3.0. השקת הערוץ זכתה ל-3.5 מיליון צופים ול-18.8% רייטינג.
3.0 היא מערכת שבאמצעותה ניתן לצפות בכלל התוכן של ערוצי הטלוויזיה השונים של הקבוצה בטלוויזיה, בטלפונים ניידים, ובאינטרנט. כמו כן, אנטנה 3.0 משמש כדי לאחד את שידור הפרסומות בכל ערוצי הקבוצה. שידור הפסקת פרסומות בכל ערוצי הקבוצה במקביל מעניק לפרסומות קהל צופים פוטנציאלי גדול יותר, כיוון שאין להם ברירה אלא לצפות בפרסומות כיוון שבכל הערוצים משדרים פרסומות במקביל.
היסטוריה > כחלק מקבוצת פלנט (2003–2012) > 20 שנה ל-Antena 3

בינואר 2010, לרגל יום השנה ה-20 להקמת הרשת, הוקם אתר אינטרנט מיוחד שהוקדש לאירוע, שכלל מגוון מידע, סקרים, קטעי וידאו, כותרות ופרקים ששודרו ברשת לאורך השנים. בנוסף, הוכן סמליל מיוחד לציון 20 שנה לרשת. כמו כן, בין הסקרים שהצופים הוזמנו להצביע בהם, כללו שאלות כמו "הקומדיה הטובה ביותר של אנטנה 3" או "הסדרה הכי טובה של אנטנה 3" שבהם הצופים בחרו את ההפקות האהובות עליהם.
כמו כן, בחודש ינואר 2010 שודרה תוכנית מיוחדת שעסקה בקלאסיקות של הערוץ לאורך השנים.
היסטוריה > בבעלות ארטסמדיה (2012-הווה) > שינוי מודל הפעילות

בשנת 2009 חלה ירידה מדאיגה בנתוני הרייטינג של הערוץ, ובהשוואה לערוצים אחרים נתוני הרייטינג היו גרועים. כתוצאה מכך, על מנת למנוע את הירידה, הפסיק הערוץ לשדר תוכן סנסציוני ובמקום זאת החלו לשדר תוכן באיכות גבוהה יותר והתחייבו בפני הצופים והמפרסמים על מודל טלוויזיוני אטרקטיבי יותר. במהלכים אלו הוכיחו קברניטי הערוץ כי כוונתם הייתה להראות כי הערוץ השתנה.
כך בעוד בשנת 2010 רוב התוכניות ששודרו היו תוכניות אקטואליה שונות, ב-2012 המצב השתנה ורוב לוח השידורים הורכב מתוכניות בידור לכל המשפחה.
על פי סקר שנערך במאי 2018 הערוץ נתפש כאמין ביותר בספרד עם 64% שציינו כי הם מאמינים לו. ספרד היא המדינה היחידה מבין שמונה המדינות שנבדקו בהן כלי תקשורת פרטי הוא האמין ביותר.
Antena 3 Internacional

Antena 3 Internacional הוא ערוץ טלוויזיה נוסף הנמצא בבעלות הרשת, והוא משדר ברחבי אמריקה (לרבות ארצות הברית, מקסיקו ואמריקה המרכזית). הערוץ הושק בשנת 1995. הערוץ משדר תוכניות ששודרו בערוץ Antena 3 יחד עם תוכניות אקטואליה בשידור חי. עם זאת, בשל מגבלות זכויות יוצרים לעיתים התוכניות משודרות כמה חודשים לאחר השידור המקורי בספרד.
פלטפורמות שידור > הטלוויזיה הדיגיטלית היבשתית

הערוץ החל לשדר בשידור דיגיטלי יבשתי, ב-3 באפריל 2002 ושידר באופן זהה לשידור האנלוגי בתקן VHF. שידור זה התקיים עד 2 באפריל 2010, כשהופסקו כל השידורים האנלוגיים בספרד.
ב-30 בנובמבר 2005, עם ההשקה המחודשת של שירות הטלוויזיה היבשתי, השתנה התדר של הערוץ, ועלו לשידור שני ערוצים נוספים: Neox ו-Nova.
ב-3 בנובמבר 2008 החל הערוץ לשדר באיים הקנריים באמצעות חברת הבת Antena 3 TDT.
ב-23 באוגוסט 2010 העלתה הרשת את ערוץ הטלוויזיה Nitro שמיועד לגברים. ב-28 בספטמבר אותה שנה החל הערוץ לשדר ב-HD באפיק נפרד.
פלטפורמות שידור > דיגיטל

הרשת, באמצעות חברת בת של הבעלים ארטסמדיה, מנהלת כמה אתרי אינטרנט בהם ניתן לצפות בשידורים חי של הערוץ, וצפייה ברוב התוכן של הערוץ דרך הדיגיטל.
פלטפורמות שידור > מובייל

ב-17 בספטמבר 2008 הודיעה הרשת על הסכם עם חברת הסלולר Vodafone לפיו הרשת תשדר את כל התוכניות שלה - למעט שידורי הספורט ותוכניות רכש - באמצעות טכנולוגיית דור 3 של החברה. לאחר חתימת ההסכם הרשת הפכה לערוץ הטלוויזיה הכללי הראשון בספרד שמשדר את כל התוכן שלו דרך המובייל.
נתח שוק

נתוני רייטינג שנתיים ממוצעים על פי המדידה שבוצעה על ידי קנטאר מדיה מאז שנת 1990.
| שנה | רייטינג ממוצע | שנה | רייטינג ממוצע |
| --- | --- | --- | --- |
| 1990 | 3.8% | 2004 | 20.8% |
| 1991 | 10.1% | 2005 | 21.3% |
| 1992 | 14.7% | 2006 | 19.4% |
| 1993 | 21.1% | 2007 | 17.4% |
| 1994 | 25.7% | 2008 | 16% |
| 1995 | 26% | 2009 | 14.8% |
| 1996 | 25% | 2010 | 11.7% |
| 1997 | 22.7% | 2011 | 11.5% |
| 1998 | 22.8% | 2012 | 12.4% |
| 1999 | 22.8% | 2013 | 13.4% |
| 2000 | 21.5% | 2014 | 13.6% |
| 2001 | 20.4% | 2015 | 13.5% |
| 2002 | 20.2% | 2016 | 12.8% |
| 2003 | 19.5% | 2017 | 12.3% |
גלריה

סמל הערוץ בין 1992–2004
סמל הערוץ בין 2004–2017
סמל הרשת מאז 2017
ראו גם

TVI
SIC
RTP1
הערות שוליים

↑  אנטנה 3 עושה היסטוריה כאשר נתוני הצפייה שלה עולים על אלו של TVE בחודש אפריל, על פי נתוני סופרס, ‏1 במאי 1994
↑  אנטנה 3 שוב ערוץ הטלוויזיה המוערך ביותר בספרד, על פי GECA, באתר Wayback Machine
↑  רוב האירופאים ממערב אירופה מאמינים לכלי תקשורת ציבוריים, אולם לכלי תקשורת המחזיקים בעמדות פופוליסטיות פחות, באתר Pew Research Center, ‏14 במאי 2018 (באנגלית)
↑  אנטנה 3 כבר משדרת שידורים חיים דרך המובייל, באתר Wayback Machine (בספרדית)
↑  נתוני הרייטינג הממוצעים, באתר FormulaTV (בספרדית)
↑  Telecnico מובילה בשנת 2014, עם שפל ל-LA 1, בעוד laSexta עוקפת לראשונה את Cuatro, באתר FormulaTV
↑  Telecnico מובילה בשנת 2016, היחידה שמשפרת את נתוני הרייטינג שלה, באתר FormulaTV
Duetos

Duetos (בעברית: דואטים) הוא אלבום האוסף הראשון של הצמד הברזילאי סימונה & סימריה. האלבום יצא לאור ב-17 בנובמבר 2017, על ידי חברת התקליטים יוניברסל מיוזיק גרופ, שנה לאחר צאת אלבום ההופעה השלישי של הצמד, Live, שיצא לאור בשנת 2016. באלבום נכלל הלהיט "Loka", בו התארחה אניטה.
באלבום האוסף משתתפים מוזיקאים כדוגמת אניטה, ברונו אי מרוני, ויקטור בורחס & ויניסיוס, גבריאל דיניז ודילאורי.
רקע והפקה

לאחר שהצמד הוציא בשנת 2016 את אלבום ההופעה השלישי שלו, Live, הוחלט כי הפעם, יופץ אלבום אוסף שיורכב מדואטים עם מוזיקאים שונים, כדוגמת אניטה וברונו אי מרוני. לאחר שהקלטות האלבום הסתיימו, הוא הופץ בנובמבר 2017 בהוצאת יוניברסל מיוזיק גרופ. הסינגל המוביל "Loka" זכה להצלחה בינלאומית.
האלבום כולל שירים מסוגת הפופ הלטיני, המאפיינת שירים רבים של הצמד, כדוגמת "Regime Fechado" ו-"Paga de Solteiro Feliz".
רשימת רצועות

| Duetos> מס' | Duetos> שם | Duetos> משך | Duetos>  | Duetos>  | Duetos>  | Duetos>  | Duetos>  | Duetos>  | Duetos>  |
| --- | --- | --- | --- | --- | --- | --- | --- | --- | --- |
| 1. | Loka (בהשתתפות אניטה)   | 3:35 |  |  |  |  |  |  |  |
| 2. | Te Amo Chega Dá Raiva – Ao Vivo (בהשתתפות ברונו ומרוני)   | 3:34 |  |  |  |  |  |  |  |
| 3. | Bem Longe de Mim (בהשתתפות ויקטור בורחס & ויניסיוס)   | 3:10 |  |  |  |  |  |  |  |
| 4. | Só Dá Nós Dois – Ao Vivo (בהשתתפות גבריאל דיניז)   | 3:55 |  |  |  |  |  |  |  |
| 5. | Raspão – Ao Vivo (בהשתתפות הנריקה & דייגו)   | 3:09 |  |  |  |  |  |  |  |
| 6. | Me Chama Outra Vez – Ao Vivo (בהשתתפות פליפי אראוז'ו)   | 2:50 |  |  |  |  |  |  |  |
| 7. | Eu Te Avisei – Ao Vivo (בהשתתפות טניה מארה)   | 3:34 |  |  |  |  |  |  |  |
| 8. | Meu Coração Surtou (בהשתתפות פדרו & בניסיו)   | 3:08 |  |  |  |  |  |  |  |
| 9. | Embaçar o Vidro (בהשתתפות נאלדו בני)   | 2:42 |  |  |  |  |  |  |  |
| 10. | Todo Poderoso – Ao Vivo (בהשתתפות דילאורי)   | 3:35 |  |  |  |  |  |  |  |
| 11. | São Tantas Coisas – Ao Vivo (בהשתתפות רוברטה מירנדה)   | 3:42 |  |  |  |  |  |  |  |
| 12. | Fica (בהשתתפות אימאג'ינאסמבה)   | 3:33 |  |  |  |  |  |  |  |
| משך כולל: | משך כולל: | 40:32 |  |  |  |  |  |  |  |
הערות שוליים

1 2  Duetos, נבדק ב-2021-09-10
1 2 3  Simone & Simaria (Ao Vivo), נבדק ב-2021-09-10
1 2  Loka, נבדק ב-2021-09-10
↑  Duetos by Simone & Simaria, Genius (באנגלית)
↑  Simone & Simaria - Regime Fechado (Video Oficial), נבדק ב-2021-09-10
↑  Simone & Simaria - Paga De Solteiro Feliz (Video Oficial) ft. Alok, נבדק ב-2021-09-10
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
| --- | --- |
בקרת זהויות :  MusicBrainz release group: d7e71840-bd48-4dd5-a425-1a2dab78b803
ExDOS

| --- | --- |
 מפתח:  טאו פתרונות מחשוב
 גרסה אחרונה:  9.0.114 (28 בנובמבר 2010)
 מערכת הפעלה:  Windows XP, Windows Vista, Windows 2000, Windows Server 2003, Windows Server 2000
 נכתבה בשפות:  C++ 
 סוג רישיון:  קנייני
 קטגוריה:  אמולטור
 אתר חברת "טאו פתרונות מחשוב" בעברית
 
Tao ExDOS היא תוכנת אמולציה המאפשרת לתוכנות ישנות מבוססות על סביבת MS-DOS לעבוד בצורה תקינה על מערכות הפעלה חדשות יותר כגון Windows XP, Windows Vista, Windows 7, Windows 2000 ו-Windows Terminal Server.
היסטוריה

תהליך הפיתוח החל עם תוכנת HebrewXP אשר נתנה מענה למשתמשי ה-DOS בישראל. לאחר מספר שנים של פיתוח, הוחלפה תוכנת HebrewXP בקו המוצרים Tao ExDOS.
תכונות

קו המוצרים של Tao ExDOS מהווה פתרון לבעיות של מערכות הפעלה חדישות בתמיכה לאחור בתוכנות מבוססות DOS, כגון הפעלה תקינה של תוכנות DOS בסביבה טבעית מדומה, תצוגה של תוכנות DOS במצב מסך מלא, גם בחיבור מרחוק ותחת Windows Vista עם מנוע התצוגה Aero. תכונות אחרות מאפשרות הפעלה של תוכנות DOS תחת סביבת עבודה מרובת משתמשים, כגון שרתי Windows Terminal Server, ותמיכה מלאה במחברי הגנה (פלאגים) מקביליים המחוברים ליציאה המקבילית (LPT) של המחשב או על כרטיס הרחבה מסוג PCI / PCMCIA / Express.
פתרונות ההדפסה המשולבים במודול ה-Tao ExPrint מאפשרים הדפסה לכל מדפסת בכל חיבור, כמו גם הדפסה ישירה לפקס, קובצי PDF, קובצי תמונה (GIF, TIFF, JPEG, BMP) ומסמכים (Word, RTF, HTML, Text) ומרחיבים את אפשרויות ההדפסה מתוכנות DOS עם תכונות מתקדמות כגון הוספת כותרות ולוגו חברה לדף המודפס, שינויים לשוליים, מספר השורות ומספר התווים לשורה.
מודולים נוספים משפרים את הביצועים של תוכנות ה-DOS, נושא קריטי בסביבות מרובות משתמשים כגון שרתי Windows Terminal Server, פותרים מגוון תקלות והודעות שגיאה מסוג Runtime Error ושגיאות NTVDM ומאפשרים שליטה מלאה בהגדרות הזיכרון והסביבה של תוכנת ה-DOS.
מודול התצוגה של Tao ExDOS פותר בעיות תצוגה של שפות בעלות גופנים לא לטיניים ובכך נותן מענה להפעלה של תוכנות DOS בכל שפה.
Evolver

Evolver הוא אלבום הסטודיו השלישי של אמן ה-R&B האמריקני, ג'ון לג'נד. האלבום יצא לאור באוקטובר 2008, תחת חברת התקליטים GOOD Music שייסד אמן ההיפ הופ, קניה וסט, שהיה גם אחראי בחלק מהפקת האלבום. באלבום ישנן הופעות אורח גם של אסטל, ברנדי נורווד ואנדרה 3000.
האלבום הגיע בהופעת הבכורה שלו למקום ה-4 במצעד הבילבורד 200, כשמכר מעל 130,000 עותקים בשבוע הראשון לצאתו. עד כה, האלבום מכר מעל 610,000 עותקים בארצות הברית והגיע למעמד אלבום זהב במדינה. מהאלבום יצאו 3 סינגלים, ביניהם השיר המצליח Green Light.
רשימת השמעה

| מס' | שם | משך |
| --- | --- | --- |
| 1. | Good Morning‏ (Intro)   | 0:46 |
| 2. | Green Light (עם אנדרה 3000)   | 4:44 |
| 3. | It's Over (עם קניה וסט)   | 4:27 |
| 4. | Everybody Knows  | 4:35 |
| 5. | Quickly (עם ברנדי נורווד)   | 3:42 |
| 6. | Cross the Line  | 3:22 |
| 7. | No Other Love (עם אסטל)   | 3:59 |
| 8. | This Time  | 4:23 |
| 9. | Satisfaction  | 4:45 |
| 10. | Take Me Away  | 3:03 |
| 11. | Good Morning  | 4:01 |
| 12. | I Love, You Love  | 4:35 |
| 13. | If You're Out There  | 4:20 |